Marion Cotillard

**Marion Cotillard** é unha actriz francesa nada o 30 de setembro de 1975 en París. Viviu gran parte da súa infancia en Orleáns.

## Biografía 
Marion Cotillard é filla de Niseema Theillaud, actriz, e de Jean-Claude Cotillard, actor, mimo e director pedagóxigo da Escola Superior de Arte Dramática de París. Ten dous irmáns xemelgos, Quentin (pintor e escultor) e Guillaume (guionista e realizador), nados o 6 de novembro de 1977.

Estudou no Instituto Voltaire de Orleáns, situado no barrio de La source, ao sur da cidade, e no Instituto Molière de París. O seu primo Laurent Cotillard dirixiu a súa primeira obra, *Y a des nounours dans les placards*. En 1994 obtivo o primeiro premio do Conservatorio de Arte dramática de Orleáns.

Comezou a aparecer en series de televisión como *Highlander* ou *Extrême Limite*, e despois no cine co filme *La Belle Verte*, malia que foi con *Taxi* co que se deu a coñecer ao grande público e que supuxo o seu primeiro nomeamento ao César á mellor actriz revelación. O seu papel nesta película serviulle para traballar en producións como *La Mouette* ou *Les Jolies Choses*, coa que obtivo un novo nomeamento aos premios César, conseguindo en 2005 gañar o César á mellor actriz de repato por *Un longo domingo de noivado*, de Jean-Pierre Jeunet.

En 2007 interpretou a Édith Piaf no filme de Olivier Dahan *La vie en rose* (*La môme*), co que conseguiu o Oscar á mellor actriz (o primeiro para un intérprete francés por un papel nunha longametraxe en francés), o BAFTA á mellor actriz, o César á mellor actriz e o Globo de Ouro á mellor actriz en comedia ou musical. Grazas a este filme confirmou a súa sona de actriz en Francia e en Hollywood.

En 2009 interpretou a Evelyn (Billy) Frechette, a moza de John Dillinger no filme *Enemies publiques* e tamén estivo nomeada por segunda vez aos Globos de Ouro polo seu papel de Luisa Contini en *Nine*.

Na actualidade ten unha relación co actor francés Guillaume Canet, dende finais de 2007. O 15 de marzo de 2010 Marion recibiu a Medalla da Orde das Artes e das Letras de Francia. O 20 de maio de 2011 tivo o seu primeiro fillo, Marcel. O 16 de marzo de  2017 naceu o seu segundo fillo, unha nena chamada Louise.

Ademais, é militante activista de Greenpeace.

## Filmografía 
### Longametraxes 
* 1994: ''L'Histoire d'un garçon qui voulait qu'on l'embrasse* de Philippe Harel
* 1996: *Comment je me suis disputé...(ma vie sexuelle)* de Arnaud Desplechin
* 1996: *La Belle Verte* de Coline Serreau
* 1998: *Taxi* de Gérard Pirès
* 1999: *La Guerre dans le haut pays* de Francis Reusser
* 1999: *Du bleu jusqu'en Amérique* de Sarah Lévy
* 1999: *Taxi 2* de Gérard Krawczyk
* 2000: *Furia* de Alexandre Aja
* 2000: *Les Jolies Choses* de Gilles Paquet-Brenner
* 2001: *Lisa* de Pierre Grimblat
* 2002: *Une affaire privée* de Guillaume Nicloux
* 2003: *Taxi 3* de Gérard Krawczyk
* 2003: *Jeux d'enfants* de Yann Samuell
* 2003: *Big Fish* de Tim Burton (Joséphine)
* 2004: *Un longo domingo de noivado* de Jean-Pierre Jeunet 
* 2005: *Innocence* de Lucile Hadzihalilovic
* 2005: *Sauf le respect que je vous dois* de Fabienne Godet
* 2005: *La boîte noire* de Richard Berry
* 2005: *Edy* de Stéphan Guérin-Tillié
* 2005: *Cavalcade* de Steve Suissa
* 2005: *Ma vie en l'air* de Rémi Bezançon
* 2005: *Mary* de Abel Ferrara
* 2006: *Toi et moi* de Julie Lopes-Curval
* 2006: *Fair play* de Lionel Bailliu
* 2006: *Dikkenek* de Olivier Van Hoofstadt
* 2006: *A good year* de Ridley Scott (Fanny Chenal)
* 2007: *La Môme* de Olivier Dahan
* 2009: *Nine* de Rob Marshall
* 2009: *OceanWorld 3D* de Jean-Jacques Mantello
* 2009: *Public Enemies* de Michael Mann
* 2009: *El último vuelo* de Karim Dridi
* 2010: *Orixe* de Christopher Nolan
* 2010: *Les petits mouchoirs* de Guillaume Canet
* 2011: *Contaxio* de Steven Soderbergh
* 2011: *Midnight in Paris* de Woody Allen
* 2012: *De rouille et d'os* de Jacques Audiard
* 2012: *O cabaleiro escuro: a lenda renace* de Christopher Nolan
* 2013: *The Immigrant* de James Gray
* 2013: *Blood Ties* de Guillaume Canet
* 2013: *Anchorman: The Legend Continues* de Adam McKay
* 2014: *Dous días, unha noite* dos irmáns Dardenne
* 2015: *Macbeth* de Justin Kurzel
* 2015: *Un Monde Truqué* de Franck Ekinci et Christian Desmares
* 2015: *The Little Prince* de Mark Osborne
* 2017: *Rock'n Roll* de Guillaume Canet

### Curtametraxes 
* 1996: *Snuff Movie*
* 1996: *L'amour est à réinventer, dix histoires d'amour au temps du sida*, segment *La Mouette*
* 1997: *Affaire classée*
* 1998: *La Surface de réparation*
* 1999: *L'Appel de la cave*
* 2000: *Le Marquis*
* 2001: *Heureuse*
* 2001: *Boomer*

## Televisión 
* 1994: *Extrême limite*
* 1996: *Chloé*
* 1998: *Interdit de vieillir*
* 2001: *Les Redoutables* : Doggy Dog
* 2001: *Une femme piégée* de Laurent Carcélès

## Notas 
## Véxase tamén 
### Ligazóns externas 
* Páxina web oficial
* Marion Cotillard Online
* La Môme - Fotos da película
* Ficha en *allocine.com''